K O R R A L D U S

Haapsalu,					                                          08. mai 2013 nr 310

Projekteerimistingimuste kinnitamine 
(Holmi kallas 6, Haapsalu)

Läbi vaadanud Haapsalu Linnavalitsusele esitatud taotluse projekteerimistingimuste saamiseks Haapsalus Holmi kallas 6 kinnistul asuva elamu remondiprojekti koostamiseks ja  juhindudes eelnevast ja ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Holmi kallas 6 kinnistul asuva elamu remondiprojekti projekteerimistingimused nr 26-13 (lisatud).
2.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                         08.05.2013.a. korraldusele nr 310
    
PROJEKTERIMITINGIMUSED
ELAMU REMONDIPROJEKTI KOOSTAMISEKS HOONESTATUD KINNISTULE.

ASUKOHT                       Holmi kallas 6, Haapsalu, Läänemaa
                                            Haapsalu vanalinna muinsuskaitseala (reg nr 27013) kaitsevöönd
KINNISTU     
katastritunnus:                  18301:002:0180
registriosa number:            202332/2023 
pindala:                              616m2
omanik:                              Madis Raudsepp  

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Holmi kallas 6 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: 
-	elamu (reg nr 105000091);
-	kelder-kuur (reg nr 105000092).  

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse soojustada vundament, välisseinad, katuslagi ja pööning, vahetada välja katusekate, seinte laudis, välisuksed-aknad.   
2.2	HOONESTUSALA: Käesolevate tingimustega hoonet ei laiendata. 
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	KRUNDI LUBATAV SUURIM EHITUSALUNE PIND: olemasolev.
2.5	EHITISTE LUBATUD SUURIM KÕRGUS: olemasolev. 
2.6	KORRUSTE ARV: esimene korrus + katusekorrus. 
2.7	KATUSETÜÜP: säilib olemasolev viilkatus.
2.8	KATUSEKALLE: säilib olemasoleva katuse räästanurk. 
2.9	KATUSEKATE: eterniidist katusekate asendatakse plekiga, kas traditsioonilises mõõdus tsinkpleki tahvlitest käsitsi valtsituna paigaldatud katusekate või classic-tüüpi nn pikk paan. Katuseräästas ja -hari lahendada traditsiooniliselt: vertikaalne sajuveerenn räästaosas ja valtsitud hari).  
2.10	HARJAJOON/RÄÄSTAJOON: olemasoleva harja- ja räästajoon säilivad.  
2.11	AKNAD: olemasolevad originaalaknad, (akna teevad väärtuslikuks puitprofiilid, tuuleliistud, aknahinged, puhutud klaasid). Kui aknad asendatakse uute puitakendega, siis järgida akna klaasijaotust, proportsioone. Võimalusel taastada paremas korras aknad ja paigaldada need verandale ja asendatakse elutubade  aknad uute tihedamate puitakendega (lihtraamidega aken, sisemine klaasiraam klaaspaketiga). Välisseinte välispidisel soojustamisel tuleb aknad paigaldada välisseinapinnaga tasa. 
2.12	VÄLISUKSED:  Välisuks vääriks restaureerimist. Uued välisuksed projekteerida puidust värvitud tahvelustena. Verandale viiva  tänavapoolse välisukse võib sulgeda. Selle võib asendad täiendava veranda-aknaga või katta laudisega. Välisseinte välispidisel soojustamisel tuleb välisuksed paigaldada välisseinapinnaga tasa. 
2.13	VÄLISSEINAD/-VIIMISTLUS: Soojustusmaterjaliga võib hoone väliseinte paksus suureneda maksimaalselt 5 cm. Kui soojustuse paigaldamine toob kaasa suurema seina etteaste, tuleb olemasolevaid räästaid pikendada ja aknad paigaldada välisseina pinda. 
-	välisseinte välisviimistlus - värvitud puitlaudis laiusega u 15cm;
-	nurgalauad – laiusega u 20cm;
-	akende piirlauad projekteerida analoogselt olemasolevatele piirlaudadele. 
 Katuse, seinte jms värvitoonide valik lahendada projektiga. Värvivalikus lähtuda ajastule iseloomulikest toonidest. Värvimiseks kasutada õlivärve. 
2.14	PIIRDED JA VÄRAVAD: tänava äärde võib projekteerida uue puitpiirde ja väravad.   
2.15	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus, Muinsuskaitseamet. 

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused. Veevarustus ja kanalisatsioon projekteerida vastavalt AS Haapsalu Veevärk 30.04.2013 tingimustele nt 4.-2/312(2).
4.2	Tehnilisi seadmeid  (s.h. õhksoojuspumpade), antenne jms võib paigaldada ainult õuepoolsele fassaadile. 

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.3	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. 
5.4	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.